༄༅། །གདན་བཞི་བའི་རྒྱུད་བཤད་དང་དཀྱིལ
ཆོག་བཞུགས་སོ། །



༄༅། །གདན་བཞིའི་དཀྱིལ་ཆོག་འཕགས་ལུགས་བཞུགས་སོ། །
ད་ནི་རྒྱུད་ཀྱི་རྒྱལ་བོ་དཔལ་གདན་བཞི་བ་ཞེས་བྱ་བའི་དཀྱིལ་འཁོར་གྱི་ཆོ་ག་འཕགས་
ལུགས་བཤད་པར་བྱ་སྟེ། ཇི་སྐད་དུ་སྙིང་བོ་མདོར་བསགས་པ་ལས། དང་བོར་རེ་ཞིག་སློབ་
དཔོན་གྱིས། །སྔོན་དུ་བསྙེན་པ་ལ་སོགས་བྱ། །ཡིད་དང་མཐུན་པའི་ས་ཕྱོགས་སུ། །བདེ་བའི་
སྟན་ལ་འདུག་ནས་ནི། །ལག་པས་ཉི་མའི་དཀྱིལ་འཁོར་ལ། །དབུས་སུ་དབྱངས་ཡིག་དང་བོ་
བསམ། །གཡོན་དུ་ཟླ་བའི་དབུས་གནས་པར། །བདུད་རྩིའི་ཡི་གེས་མཛེས་པར་བྱ། །དཀར་བོ་
དུད་པ་དུང་དང་ནི། །པདྨ་གཡས་ཀྱི་སོར་མོ་ལའོ། །གི་ཝང་དྲི་གསུམ་འཇིག་པ་དང་། །ས་ཡི་
གདུགས་ནི་གཡོན་ལ་དགོད། །ཡེ་ཤེས་རྣམ་ཤེས་མཐེ་བོང་གཉིས། །ལག་སོར་ལས་ནི་བྱེད་པ་
མོ། །དཀར་བོས་སྡིགས་ཤིང་རེངས་པར་བྱེད། །དུད་པས་བསྐྱོད་ཅིང་འབྱེད་པ་སྟེ། །དུང་གི་
ཐམས་ཅད་འགུག་པར་འགྱུར། །པདྨས་རྦོད་ཅིང་སྐྲོད་པར་བྱེད། །གི་ཝང་སྡང་བ་འཇོམས་པ་
སྟེ། །དྲི་མ་གསུམ་གྱིས་ལྟུང་བར་འགྱུར། །འཇིག་པས་གསོད་པར་རབ་ཏུ་བཤད། །ས་གདུགས་
ལས་ཀུན་བྱེད་པ་ཡིན། །ཨཱ་ལི་ཞེས་བྱའི་ཕྱག་རྒྱ་དང་། །ས་བོན་བརྒྱད་ཀྱིས་བསྐུལ་བྱ་སྟེ། །རྡོ་རྗེ་
མཆོག་ཏུ་འབར་བའི་འོད། །མེ་ཡི་ས་བོན་སྟེང་སྒོར་དགོད། །ས་ནི་མིག་ལ་བསམ་པར་བྱ། །ནམ་
མཁའ་རྣ་བ་སྣ་དག་ལ། །བདུད་རྩི་ཆུ་ཡིས་ས་བོན་ནི། །དཀར་བོ་ལྕེ་ལ་ཀུན་ཏུ་བསམ། །སྡེ་ཚན་
བརྒྱད་པའི་གསུམ་པ་ཡིས། །རྩ་བ་ཡི་ནི་སྟེང་དུ་བཙིར། །ར་ནི་གསུམ་པ་ཉིད་ཡིན་ཏེ། །འོག་ཏུ་
རླུང་སྦྱར་བཞི་བ་འོ། །སྒྲ་དང་གཞོན་ནུ་ཐིག་ལེ་ཅན། །ཡི་གེ་བཞི་བའི་མིང་ཅན་ཏེ། །ཆུ་སྟེ་གཏི་
137

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མུག་མགྲིན་པར་རོ། །ཉོན་མོངས་པ་ནི་ནམ་ཚོང་དགོད། །སྙིང་གར་རླུང་གིས་བསྐྱོད་པར་བྱ། །
ལྟེ་བར་མེ་སྟེ་དེ་བཞིན་ཕྱུགས། །ཡི་གེའི་དགོད་པས་བཀོད་ནས་ནི། །ས་བོན་ལས་ནི་ལྷ་ཡི་ཚུལ། །
ཟླ་བའི་དཀྱིལ་འཁོར་དབུས་གནས་པའི། །རྡོ་རྗེ་སེམས་དཔའ་བསམ་པར་བྱ། །པདྨའི་གདན་ལ་
བཞུགས་པ་སྟེ། གངས་དང་ཀུན་ད་ལྟ་བུའི་འོད། །ཕྱག་གཉིས་སེམས་དཔའི་དཀྱིལ་མོ་ཀྲུང་། །
སངས་རྒྱས་ལྔ་ཡི་ཅོད་པན་ཅན། །རྡོ་རྗེ་སྙིང་གར་བཟུང་ནས་ནི། །གཡོན་གྱི་དྲིལ་བུ་དཀུ་རུ་
བརྟེན། །སྐུ་ལ་རྒྱན་རྣམས་ཐམས་ཅད་དང་། །ཤིན་ཏུ་མཛེས་པའི་ན་བཟའ་བཀླུབས། །འོད་ཟེར་
སྣ་ཚོགས་འབར་བ་ཅན། །རྡོ་རྗེ་སེམས་དཔའ་བདག་ཅེས་མཛད། །གང་གི་ཡེ་ཤེས་ས་བོན་ནོ། །
སྒྲ་དང་ཐིག་ལེར་ཡང་དག་བཅད། །ཕྱག་འཚལ་བསྲེག་པའི་མཐའ་ཅན་ཏེ། །འབུམ་ཕྲག་གསུམ་
བཟླས་སྔར་བསྙེན་བྱ། །རྣལ་འབྱོར་མ་ནི་བརྒྱད་པོ་དག །ཁྲི་ཕྲག་བཞིར་ནི་བསྙེན་པར་བྱ། །སྦོམ་
མོ་ཁྲོ་གཉེར་ལ་སོགས་པ། །ཉི་ཤུ་སྟོང་ཕྲག་ལྔ་རུ་བཟླས། །ཕྱི་རོལ་གནས་ཀྱི་འཇིག་རྟེན་པ། །
རྒྱལ་དབང་དངོས་གྲུབ་ཤིན་ཏུ་དྲག །སྟོང་ཕྲག་གསུམ་དུ་བཟླས་ནས་ནི། །ཀུན་ནས་ཀུན་ཏུ་
འགྲུབ་པར་འགྱུར། །སྔོན་དུ་བསྙེན་པས་འགྲུབ་འགྱུར་ཏེ། །མ་བསྙེན་པ་ནི་དཀྱིལ་འཁོར་མིན། །
སྔགས་དང་རྣལ་འབྱོར་དེ་དག་གིས། །རིམ་གྱིས་བྱིན་གྱིས་བརླབ་པར་འགྱུར། །སྔོན་དུ་བསྙེན་
པས་ལྷ་གཉེར་བར་བྱ་བའི་ཆོ་ག་སྟེ་གཉིས་པའོ།། ༎
དེ་ནས་བརྟན་དང་གཡོ་ལ་སོགས། །སྔགས་བསྙེན་པ་ལ་འབད་པ་ཡིས། །དེ་མ་ཐག་ཏུ་
བབས་གྱུར་པ། །སྔགས་ནི་ཡང་དག་བསྟན་པ་སྟེ། །ༀ་བཛྲ་ཨ་བེ་ཤ་ཛཿ གལ་ཏེ་སངས་རྒྱས་
སོགས་འདོད་ན། །འབུམ་ཕྲག་གསུམ་གྱིས་བསྒྲུབ་པར་བྱ། །ༀ་ཧི་ལི་ཧི་ལི་ཧཱུཾ་ཛཿ འབུམ་ཕྲག་
གསུམ་གྱིས་འགྲུབ་འགྱུར་བས། །སྐྱེས་པ་ལ་སོགས་མཐོང་བས་འབེབས། །ༀ་མ་ཏ་ལི་ཧཱུཾ་ཕཊ།
འབུམ་ཕྲག་གསུམ་གྱིས་འགྲུབ་འགྱུར་ཏེ། །འདི་ནི་ཐོས་པས་དབབ་པར་བྱའོ། །ཨོཾ་མ་ཏ་ལི་ཙིཏྟ་
138

།གདན་བཞི་བའི་རྒྱུད་བཤད་དང་དཀྱིལ་ཆོག་བཞུགས་སོ། །
ཙཱ་ལི་ཏེ་ཧཱུཾ་ཧཱུཾ་ཕཊ། འབུམ་ཕྲག་གཅིག་ཏུ་བཟླས་ནས་ནི། །སྒྲུབ་པོས་སྐྱེས་སོགས་རིང་ནས་
འབེབས། །ༀ་བ་ཏ་ལི་བ་ཏ་ལི་ཧཱུཾ་ཕཊ། སྔོན་དུ་འབུམ་ཕྲག་གསུམ་དུ་ནི། །སྔགས་པས་བསྙེན་
པ་བྱས་ནས་ནི། །མིང་ནས་བརྗོད་པ་ཙམ་གྱིས་ཀྱང་། །གསང་སྔགས་ལྷ་ཀུནའབེབས་པར་
འགྱུར། །ༀ་བ་ཏ་ལི་བ་ཏ་ལི་ཧཱུཾ་ཕཊ། སྔགས་པས་འབུམ་ཕྲག་གཅིག་ཏུ་ནི། །སྔོན་དུ་བསྙེན་པ་
བྱས་གྱུར་ན། །ཆུ་དང་གསེག་མ་རྡོ་དང་ནི། །ཤིང་རྣམས་ཀྱང་ནི་འབེབས་པར་འགྱུར། །དཀྱིལ་
འཁོར་མཆོག་གི་སློབ་དཔོན་གྱིས། །སྔོན་དུ་བསྙེན་པ་ལ་འབད་ནས། །དེ་ནས་དཀྱིལ་འཁོར་དེ་
ཉིད་ནི། །ཤིན་ཏུ་དུལ་བབ་བརྟག་པར་བྱ། །ལྷ་ནི་མཉེས་པར་མ་བྱས་ན། །བདག་ཉིད་རྣམ་པར་
སུན་འབྱིན་ཡིན། །ལག་ཏུ་རྡོ་རྗེ་དྲིལ་ཐོགས་པའི། །རྡོ་རྗེ་སེམས་སོགས་རྣལ་འབྱོར་གྱིས། །སྣ་
ཚོགས་རྩེ་མོར་སྐོར་བ་ཡི། །རླུང་གི་དཀྱིལ་འཁོར་བསམ་པར་བྱ། །སྙིང་གར་རླུང་དང་རླུང་སྦྱར་
ཏེ། །རླུང་གི་ས་བོན་གྱིས་བསྐྱོད་བྱ། །རྡོ་རྗེ་རྩེ་མོར་ཡེ་ཤེས་ཀྱིས། །ས་བོནབསམས་ཏེ་སྙིང་གར་
བསྐུལ། །སེངྒེ་མོ་ཡི་གཟུགས་བསམས་ལ། །དྲག་པོ་ཧྭ་གིས་འཕང་བར་བྱ། །སྔོན་གྱི་སྔགས་ཀྱི་
སྦྱོར་བ་ཡིས། །ཆུ་དང་བཅས་པའི་མེ་ཏོག་རྡེག །མཆོག་དང་ཐ་མ་བར་མ་ཡི། །སྐྱེས་བུའི་བྱེ་
བྲག་དག་གིས་སོ། །ཨོཾ་ར་མ་ར་མ་ཧེ་ཧེ་ཧེ་ཨེ་ཨ་ཨ་ཕཊ། རྣལ་འབྱོར་སྔགས་དང་དབང་སྐུར་
ལ། །གལ་ཏེ་འབེབས་པ་གདོན་ཟ་ན། །སྔགས་ཀྱི་སྦྱོར་བ་འདི་ཡིས་ནི། །དེ་མ་ཐག་ཏུ་འབེབས་
འགྱུར་ཏེ། །དེ་ཉིད་འདི་ཡིས་ཕབ་པ་དག །སྐྱེས་བུ་དམ་ཚིག་ཅན་ཞེས་བྱ། །སྒྲུབ་པོ་སྐལ་བ་
མེད་པ་ཡིས། །སྐལ་བ་དམན་པའི་མི་རྣམས་ནི། །མཚན་ཉིད་བརྟག་པར་བྱ་བ་ལ། །དེ་ནས་སྨན་
ནི་བཤད་པར་བྱ། །སྔོན་དུ་སྡིག་པ་མང་སྤྱད་ལ། །ལྷ་རྣམས་དགོངས་པར་མི་འགྱུར་ནའང་། །
གསང་སྔགས་འདི་དག་བདུག་པ་ཡིས། །དེ་ཡི་མོད་ལ་འབེབས་པར་འགྱུར། །ར་ནི་རོག་པོའི་
ཡན་ལག་ལྔ། །རྣལ་འབྱོར་པ་ཡིས་བཟུང་ནས་ནི། །ཆུ་དང་མེ་དང་རླུང་གི་ནི། །ཇི་བཞིན་གནས་
139

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སུ་བཟླས་ནས་ཀྱང་། །སྙིང་གར་ཡེ་ཤེས་ས་བོན་ནི། །བདུན་པའི་བདུན་པར་སྦྱར་བྱས་ལ། །གུ་
གུལ་ཆེ་དང་མར་ནག་ཆེ། །ཆ་ནི་མཉམ་པོར་བྱས་ནས་ཀྱང་། །སྨན་བདུན་དང་ནི་ལྡན་པ་ཡི། །
བདུད་རྩིའི་ཆུ་ནི་གུ་གུལ་བཅས། །རྡོ་རྗེའི་ས་བོན་བཟླས་ནས་སུ། །མཆོད་པའི་དུས་སུ་བདུག་
པར་བྱ། །འདི་ཡི་དྲི་ནི་བསྣམས་ཙམ་གྱིས། །དེ་ཡི་མོད་ལ་འབེབས་པར་འགྱུར། །ཀྲོ་ཏི་ཀ་དང
ཛོ་ཏི་ལྔ། །ལྕགས་ཀྱུ་ལྔ་དང་སྦྱར་བར་བྱ། །སྨྱོ་བྱེད་ལ་སོགས་རྣམ་པ་ལྔ། །ཆ་ནི་མཉམ་པོར་སྦྱར་
བར་བྱ། །མར་ནག་ཆེན་པོས་བསྒོས་ནས་སུ། །བདུད་རྩིའི་ཆུ་དང་བསྲེས་པ་དག །ལྕེ་ཡི་དབང་
བོས་མྱངས་ན་ནི། །དེ་ཡི་མོད་ལ་འབེབས་འགྱུར་ཞིང་། །དམན་དང་མཆོག་གི་སེམས་ཅན་ལ། །
རབ་ཏུ་སྦྱར་བས་ཆོས་སྟོན་འགྱུར། །ཤིན་ཏུ་བརྟག་པའི་སློབ་མ་ལ། །སློབ་དཔོན་གྱིས་ནི་དཀྱིལ་
འཁོར་བྲི། །དཀོན་མཆོག་གསུམ་ལ་སྐྱབས་སོང་ཞིང་། །ལུས་སོགས་རང་བཞིན་དག་པར་ལྡན།
འཇམ་ཞིང་སྙན་པར་སྨྲ་བ་དང་། །སྙིང་རྗེ་ལ་སོགས་ཕན་སེམས་ལྡན། །ཉན་དང་ཐོས་སོགས་
ལྷག་པར་དང་། །སྦྱིན་གསོག་དགེ་བའི་ལས་ལ་དགའ། །ཐེག་པ་ཆེ་ལ་མངོན་པར་བརྩོན། །
གསང་བའི་ཆོས་ལ་དད་པར་ལྡན། །རྟག་པར་རྒྱུན་དུ་བླ་མ་གུས། །དེ་འདྲའི་སློབ་མ་ཡོངས་སུ་
བཟུང་། །དབབ་པ་ཐམས་ཅད་ཀྱི་སློབ་མ་ཡོངས་སུ་བརྟག་པའི་ཆོ་ག་སྟེ་གསུམ་པའོ།། །།
དེ་ནས་དངོས་གྲུབ་ཀུན་འགྲུབ་པའི། །དཀྱིལ་འཁོར་ཆོ་ག་བཤད་པར་བྱ། །སྙིང་རྗེ་ཕན་
པའི་སེམས་ཀྱིས་ནི། །དང་བོར་ས་གཞི་ཡོངས་སུ་བཟུང་། །ཡིད་ནི་དགའ་བའི་ས་ཕྱོགས་ཏེ། །
མ་དག་པ་ནི་སྤང་བར་བྱ། །དག་པའི་ས་ཕྱོགས་བཟུང་ནས་སུ། །བློ་ལྡན་དེར་ནི་དཀྱིལ་འཁོར་
ཙམ། །བླ་བྲེ་དག་ནི་བྲིས་ནས་སུ། །སྣ་ཚོགས་གོས་བཟང་དཔྱང་བར་བྱ། །གདུགས་དང་རྒྱལ་
མཚན་ལ་སོགས་པས། །གནས་དང་གནས་སུ་བརྒྱན་པར་བྱ། །རྒྱལ་བ་ལྔ་སོགས་མཆོག་གིས་ནི། །
ས་ནི་ཡོངས་སུ་འཛིན་ལ་བརྩོན། །ཀུན་ནས་གྲུ་བཞི་བ་རུ་ནི། །དྲི་ཡི་ཆུས་ནི་བྱུག་པར་བྱ། །
140

།གདན་བཞི་བའི་རྒྱུད་བཤད་དང་དཀྱིལ་ཆོག་བཞུགས་སོ། །
དཀར་དང་སེར་སོགས་ཕྱེ་མ་ཡིས། །པདྨ་འདབ་བརྒྱད་བྲིས་ནས་སུ། །ལུས་ཀུན་བྱེད་པ་ཞེས་བྱ་
བའི། །བུམ་པ་དེ་ཡི་དབུས་སུ་ནི། །ཁ་དོག་ལྔ་ཡི་སྐུད་པ་ནི། །ཤར་གྱི་འདབ་མར་གཞག་བར་
བྱ། །ལྷོ་རུ་རྡོ་རྗེ་གཞག་བྱ་སྟེ། །བྱང་དུ་དྲིལ་བུ་དགོད་པར་བྱ། །བདུད་རྩི་ལྔ་ཡི་དུང་ཆོས་ནི། །
ནུབ་ཀྱི་འདབ་མར་དགོད་པར་བྱ། །ཚོན་སྣ་ལྔ་ཡི་ས་དག་ནི། །མཚམས་དང་པདྨ་ལྟེ་བར་བཞག །
རྡོ་རྗེ་མཁའ་འགྲོར་བདག་བསྒོམས་ནས། །བྱང་ཆུབ་ཡན་ལག་ཆོ་ག་བྱ། །དྲི་དང་མེ་ཏོག་བདུག་
པ་དང་། །ལྷ་བཤོས་གཏོར་མར་བཅས་པ་ཡིས། །དེར་ནི་མཆོད་པས་མཉེས་པར་བྱ། །ས་ནི་
བཟུང་བའི་མཚན་ཉིད་དོ། །རྡོ་རྗེ་ཁུ་ཚུར་གཉིས་བཅངས་ཏེ། །ནུ་མའི་སྟེང་དུ་བཟུང་ནས་སུ། །
དེ་ནས་སར་ནི་ཞུགས་ནས་ཀྱང་། །ཐམས་ཅད་ཀུན་ཏུ་ཤེས་པར་བྱ། །ཨོཾ་གང་ཡང་རུང་བ་གནས་
ཀྱི་བདག་པོར་གྱུར་པ་རྣམས་གཞན་དུ་དེངས་ཤིག སའི་ཕྱོགས་འདིར་སེམས་ཅན་གྱི་དོན་རྩོམ་
པར་གྱིས། ཀླུ་དང་གནོད་སྦྱིན་ལ་སོགས་པ་རྣམས་དང་། དྲི་ཟ་དང་། འབྱུང་བོ་དང་། མཁའ་
འགྲོ་མ་རྣམས་མྱུར་བ་ཉིད་དུ་སོང་ཞིག ༀ་ཧཱུཾ་ཕཊ་ཕཊ་སྭཱ་ཧཱ། ས་སློང་བའི་སྔགས་དང་ཕྱག་
རྒྱའོ། །དེ་ནས་རྡོ་རྗེ་དྲིལ་བུ་ཡི། །ཡེ་ཤེས་འོག་ནས་བཟུང་མཚན་ཉིད། །རྡོ་རྗེ་དྲིལ་བུ་བཟུང་
ནས་ཀྱང་། །མཉམ་པར་བཞག་པའི་འཕང་བར་བྱ། །བུམ་པའི་ཆུ་ལས་བསྐྱེད་པ་ཡི། །རྡོ་རྗེ་
མཁའ་འགྲོ་མ་བསམ་བྱ། །གཟུགས་མཛེས་ཤིན་ཏུ་རྫོགས་པ་སྟེ། །པདྨའི་གདན་ལ་བཞུགས་
ནས་སུ། །རྡོ་རྗེ་དྲིལ་བུ་ཕྱག་ན་བསྣམས། །འོད་ཟེར་དཀར་བོ་ཤིན་ཏུ་གསལ། །རྫ་ས་རྣམས་
ཐམས་ཅད་ལྡན་པ་ཡིས། །ཀུན་ཏུ་རྒྱ་ཆེར་མཆོད་པར་བྱ། །ཁུ་ཚུར་གཉིས་ནི་བཅངས་ནས་སུ། །
དཀར་བོ་གི་ཝང་བསྒྲེང་བར་བྱ། །གཉིས་ཀྱི་རྩེ་མོར་ཅུང་ཟད་དགུག །ཕྱག་རྒྱ་འདི་ནི་སྙིང་གར་
བསྟན། །ཨོཾ་ཨཱཿསྭཱ་ཧཱ། སྙིང་བོའི་སྔགས་དང་ཕྱག་རྒྱ་འོ། །རྡོ་རྗེ་རྩེ་མོར་རེག་ནས་ནི། །བུམ་པར་
བརྒྱ་རྩ་བརྒྱད་དུ་བཟླས། །སངས་རྒྱས་ལྔ་ཡི་ས་བོན་གྱིས། །སྐུད་པ་ལྔ་ལ་བསང་གཏོར་བྱ། །
141

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སེངྒེའི་ས་བོན་བརྩེགས་པ་ཡིས། །ཚོན་རྩི་ཐམས་ཅད་བསང་བར་བྱ། །ༀ་སྨྲི་བུ་སྭཱ་ཧཱ། གནས་
དེ་ཉིད་དུ་རྣལ་འབྱོར་མ། །སྦྱིན་མིན་གཏོར་མ་སྔོན་འགྲོ་བས། །ཕྱོགས་བརྒྱད་ཀྱི་ནི་གནས་
རྣམས་སུ། །ཉེ་བར་སྤྱད་པའི་གཏོར་མ་སྦྱིན། །སྔོན་གྱི་སྔགས་ཀྱིས་ཇི་བཞིན་དུ། །ས་ནི་ཡོངས་
སུ་བཟུང་ནས་སུ། །ཚོན་གྱི་བཟོ་ཡི་ལས་བྱེད་རྣམས། །དམ་ཚིག་བསླབ་པ་སྦྱིན་པར་བྱ། །ཐམས་
ཅད་ཀུན་ནས་བསྡུས་ནས་སུ། །བུམ་སོགས་ལྷོ་ཡི་ཕྱོགས་སུ་བཞག །སླར་ཡང་དྲི་ཡིས་བྱུགས་
ནས་ནི། །ཐིག་སྐུད་དག་ནི་བྲི་བར་བྱ། །ས་ཡོངས་སུ་བཟུང་བའི་ཆོ་ག་སྟེ་བཞི་བའོ།། །།
ཚོན་རྩི་ལྔ་ཡིས་བསྒོས་པ་ཡི། །དགུ་ཡི་བདག་ཉིད་སར་བ་ལྔ། །ཐིག་གདབ་པ་ཡི་ཁྱད་
པར་དག །སློབ་དཔོན་གྱིས་ནི་ལེགས་བཏགས་ཏེ། ས་ཡི་དབུས་དང་ཕྱོགས་བརྒྱད་དུ། །ཐིག་
ལེ་མཚན་མ་དགོད་པར་བྱ། །སློབ་མ་བྱང་གི་ཆར་གནས་ལ། །བླ་མས་ལྷོ་ཡི་ཕྱོགས་ཆ་མནན། །
ཐིག་སྐུད་ཁ་བརྒྱད་བཏབ་ནས་སུ། །དེ་ཡི་འོག་ཏུ་གྲུ་བཞི་བྱ། །ཀུན་ནས་ཐམས་ཅད་ཡོངས་
རྫོགས་ནས། །རྡོ་རྗེ་དཀྱིལ་འཁོར་དབུས་ལ་ནི། །ཆ་ལྔ་ནང་གི་ཆ་གསུམ་བགོ །གཅིག་ནི་དེ་ཡི་
ཕྱི་རོལ་ཏུ། །ནང་ལ་སོགས་པ་བསྐོར་ནས་ནི། །ཕྱི་རོལ་རྣལ་འབྱོར་མ་ཡི་གནས། །སྙིང་བོའི་
དཀྱིལ་འཁོར་རེའུ་མིག་དགུ། །རྡོ་རྗེ་ཀ་བས་ཉེ་བར་བརྒྱན། །སྣ་ཚོགས་རྡོ་རྗེ་རྣམ་པ་བཞི། །སྙིང་
བོའི་གྲྭ་བཞིར་བྲི་བར་བྱ། །སྒོ་ནི་ཀུནནས་གྲུ་བཞི་བ། །ཆ་ལྟར་བགོས་པའི་ཆ་ཚད་བྱ། །སྒོ་ནི་
བཞི་ཆར་བགོས་པ་ལ། །ལྷ་མོ་ཡི་ནི་ཁ་ཁྱེར་བྱ། །སྒོ་ཡི་བརྒྱད་ཆ་དེ་ཡིས་ནི། །